./data/phi0914/phi00136/phi0914.phi00136.perseus-lat1.xml
Titus Livius (Livy)
consuli Chalcidem venienti portae patuerunt, cum appropinquante eo       Aristoteles praefectus regis urbe excessisset         et ceterae urbes in Euboea sine certamine traditae; post paucosque dies omnibus       perpacatis sine ullius noxa urbis exercitus Thermopylas reductus, multo modestia       post victoriam quam ipsa victoria laudabilior         inde consul M Catonem , per quem quae gesta essent senatus populusque Romanus haud dubio       auctore sciret, Romam misit   is a Creusa  —Thespiensium emporium est, in intimo sinu Corinthiaco retractum—Patras       Achaiae petit; a Patris Corcyram usque Aetoliae atque Acarnaniae littora legit,       atque ita ad Hydruntum Italiae traicit   quinto       die inde pedestri itinere Romam ingenti cursu pervenit  ante lucem ingressus       urbem a porta ad praetorem M Iunium iter intendit   is prima luce in       senatum vocavit; quo L CorneliusScipio , aliquot diebus ante a consule dimissus, cum adveniens audisset       praegressum Catonem in senatu esse, supervenit exponenti, quae gesta essent             duo inde legati iussu senatus in contionem       sunt producti, atque ibi eadem, quae in senatu, de rebus in Aetolia gestis       exposuerunt   supplicatio in triduum decreta       est et ut quadraginta hostiis maioribus praetor, quibus diis ei videretur,       sacrificaret   —per eosdem dies et M FulviusNobilior , qui biennio ante praetor in Hispaniam erat profectus, ovans urbem       est ingressus;  argenti bigati prae se tulit       centum triginta milia et extra numeratum duodecim milia pondo argenti, auri       pondo centum viginti septem